**ЎЗБЕКИСТОН РЕСПУБЛИКАСИ**

**ОЛИЙ ВА ЎРТА МАХСУС ТАЪЛИМ ВАЗИРЛИГИ**

**ФАРҒОНА ДАВЛАТ УНИВЕРСИТЕТИ**

**АХБОРОТ СОАТИ**

**МАТЕРИАЛЛАРИ**

**№ 4**

***ҲАФТАНИНГ МУҲИМ ВОҚЕАЛАРИ***

**(23 сентябрь-2 октябрь)**

**Фарғона – 2018**

**ЎЗБЕКИСТОНДАГИ ИЖТИМОИЙ-ИҚТИСОДИЙ ВА СИЁСИЙ**

**СОҲАЛАРДАГИ ЯНГИЛИКЛАР:**

**Ўзбекистон Республикаси Президентининг фармони**

Мамлакатимизда барча соҳалар қатори таълим тизимида ҳам кенг кўламли ислоҳотлар амалга оширилмоқда. Ушбу ўзгаришларнинг самараси, юртимизнинг тараққий топган давлатлар қаторидан муносиб ўрин эгаллаши аввало, илм-фан ва таълим-тарбия соҳасининг ривожи билан узвий боғлиқдир.

Бугун замонавий билим ва касб-ҳунарларни, хорижий тилларни пухта эгаллаб, катта умид ва ишонч билан ҳаётга қадам қўяётган, эртанги кунимизнинг ҳал қилувчи кучи бўлган фарзандларимизнинг муносиб камол топишида ўқитувчи ва мураббийларимизнинг ҳиссаси беқиёс эканини таъкидлаш лозим.

Мамлакатимизда таълим ва тарбия тизимини давр талаблари асосида такомиллаштириш, соҳага доир ислоҳотларни муваффақиятли амалга ошириш ишларига қўшган салмоқли ҳиссаси, ёшларга илм-фан асослари ва замонавий касб-ҳунарларни ўргатиш, уларни она Ватанга муҳаббат, истиқлол ғояларига садоқат руҳида тарбиялаш борасидаги кўп йиллик самарали хизматлари ҳамда ижтимоий ҳаётдаги фаол иштироки учун қуйидагиларга фахрий унвонлар берилсин:

**“Ўзбекистон Республикаси халқ ўқитувчиси”**

Аннакулова Назокат эшалиевна - Термиз шаҳридаги 6-умумий ўрта таълиммактабининг она тили ва адабиёт фани ўқитувчиси, Сурхондарё вилояти

Мамадалиев Аббос Мамасолиевич - Наманган шаҳридаги 1-ихтисослаштирилган умумий ўрта таълиммактаб-интернатининг математика фани ўқитувчиси, Наманган вилояти

**“Ўзбекистон Республикасида хизмат кўрсатган халқ таълими ходими”**

Караева Хабиба Бебитовна - Жондор туманидаги 49-ихтисослаштирилган умумий ўрта таълим мактабининг кимё фани ўқитувчиси, Бухоро вилояти

Ходжаева Махтума Зиятовна - Учтепа туманидаги 287-умумий ўрта таълиммактабининг физика фани ўқитувчиси, Тошкент шаҳри

**“Ўзбекистон Республикасида хизмат кўрсатган ёшлар мураббийси”**

Раджабов Бахтиёр Шарипович - Чирчиқ давлат педагогика институтининг аниқ фанлар кафедраси профессори, Тошкент вилояти

Сейдаметова Тамара Султамуратовна - Шуманай туманидаги 33-ихтисослаштирилган умумий ўрта таълиммактаби директори, Қорақалпоғистон Республикаси

Юлдашева Гулчехрахон - Андижон туманидаги “Гумбаз” маҳалла фуқаролар йиғини раиси, Андижон вилояти

**Ўзбекистон Республикаси Президенти                                          Ш.МИРЗИЁЕВ**

Тошкент шаҳри, 2018 йил 28 сентябр

**Ўқувчиларнинг дам олиши ташкил этилади, тўгараклар раҳбарларига**

**25 фоизгача устама берилади**

Вазирлар Маҳкамасининг 17.09.2018 йилдаги 736-сон қарори билан талаба ва ўқувчиларнинг ўқишдан бўш вақтини мазмунли ўтказишини ташкил этиш чора-тадбирлари тасдиқланди. Бу ҳақда Норма хабар берди. “Маънавият ва маърифат” маркази ёшларнинг дам олишини ташкил этади эслатиб ўтамиз, ушбу Марказ Вазирлар Маҳкамасининг 12.01.2011 йилдаги 11-сон қарори билан Олий ва ўрта махсус таълимвазирлиги ҳузурида ташкил этилган. Мазкур ҳужжат билан унинг тузилмаси кенгайтирилди. Хусусан, талабаларнинг маданий дам олиши ва медиа ижтимоий фаолияти учун маскан ташкил этилди. Бунинг учун Марказга Олмазор тумани Талабалар шаҳарчасида жойлашган собиқ “Фудзияма” кафеси биноси тегишли ҳудуди билан бирга оператив бошқариш ҳуқуқи асосида берилмоқда. Марказ ходимларининг меҳнатига ҳақ тўлаш разрядлари тасдиқланди. Марказнинг вазифаларидан бири – олий ва ўрта махсус, касб-ҳунар таълими муассасаларининг талаба ва ўқувчиларини юртимиз ҳамда дунёда рўй бераётган ёшлар ҳаётига оид воқеалар ва маълумотлардан тезкор хабардор қилиб, уларнинг вақтини мазмунли ўтказишга мўлжалланган виртуал ахборот маконини (мессенжерлардаги каналлар, веб-сайт, портал, форум ва ҳ.к.) яратиш. Бундан ташқари, Марказ ижтимоий тармоқларда ёшлар ўртасида уларни ватанпарварлик руҳида тарбиялашга қаратилган аксиялар, тадбир ва танловлар ўтказади. Блогерлар клуби ташкил этилади, таълимбилан боғлиқ долзарб муаммолар ва уларнинг ечимини таҳлил қилиш учун эса доимий фаолият юритувчи пресс-клуб ташкил этилади. Ўқувчилар учун режалаштирилаётган тадбирларнинг тўлиқ рўйхати, шунингдек Марказ фаолиятини такомиллаштириш чора-тадбирлари ҳужжат билан тасдиқланган Дастурда тақдим этилган. Тўгараклар билан ишлаганлик учун рағбатлантирадилар. Талаба ва ўқувчиларнинг дарсдан бўш вақтини мазмунли ташкил этишга муносиб ҳисса қўшаётган таълиммуассасаларининг профессор-ўқитувчилари ҳамда тўгарак раҳбарлари моддий ва маънавий рағбатлантириб борилади. Бунинг учун таълиммуассасасининг бюджетдан ташқари маблағларидан фойдаланилади, ўқитувчилар фаолиятини мониторинг қилиш натижаларига кўра рағбатлантириш ҳақида қарор қабул қилинади.

Тўгараклар раҳбарларига иш ҳақининг 25%игача бўлган миқдорда устама белгиланди. Устамаларни тўлаш ва уларнинг миқдорларини белгилашнинг намунавий тартиби яқин орада ишлаб чиқилади. Ҳужжат 19.09.2018 йилдан кучга кирди.

**Беш фоизли квота асосида талабаликка қабул қилинган ҳарбий хизматчилар фарзандларининг рўйхати эълон қилинди**

Ўзбекистон Республикаси Мудофаа вазирлиги сайтида беш фоизли квота асосида талабаликка қабул қилинган ҳарбий хизматчилар фарзандларининг рўйхати [эълон қилинди](http://mudofaa.uz/%D0%B1%D0%B5%D1%88-%D1%84%D0%BE%D0%B8%D0%B7%D0%BB%D0%B8-%D0%BA%D0%B2%D0%BE%D1%82%D0%B0-%D0%B0%D1%81%D0%BE%D1%81%D0%B8%D0%B4%D0%B0-%D1%82%D0%B0%D0%BB%D0%B0%D0%B1%D0%B0%D0%BB%D0%B8%D0%BA%D0%BA%D0%B0/).

Рўйхатда жами 565 талабаликка қабул қилинганларнинг исми фамилияси келтирилган. ЭЪтиборлиси улар 20,10, 26,30, 28,40, ... балл тўплаб ҳам талабаликка қабул қилинганлар бор. Хабарга кўра, Ўзбекистон Республикаси Президентининг 2018 йил 14 майдаги ПҚ-3726-сон “Ўзбекистон Республикаси Қуролли Кучлари ҳарбийлари ва уларнинг оила аъзоларини ижтимоий қўллаб-қувватлашга оид қўшимча чора-тадбирлар тўғрисида”ги қарорига мувофиқ ажратилган беш фоизли квота чегарасида ҳарбий хизматчиларнинг фарзандларини қабул қилиш танлов асосида Давлат тест маркази томонидан ўтказиладиган тест синовлари натижаси бўйича тўпланган баллардан келиб чиққан ҳолда тақсимланиши белгилаб қўйилган. Ўзбекистон Республикаси таълиммуассасаларига ўқишга қабул қилиш бўйича Давлат комиссияси мажлисининг 2018 йил 17 августдаги 6-сон баёни қарорига билан давлат грантининг минимал ўтиш бали 68,0 балл этиб белгиланган.

**Ўзбекистон ва Ҳиндистон ўртасида эркин фармацевтика**

**зонасини ташкил этилади**

Ню-Деҳлида ўтган олий даражадаги музокаралар якунида имзоланган ҳужжатларни ўзаро алмашиш маросими бўлиб ўтди. Бу ҳақда Ўзбекистон Республикаси Президентининг Матбуот хизмати хабар берди.

Ўзбекистон Республикаси Президенти Шавкат Мирзиёев ва Ҳиндистон Республикаси Бош вазири Нарендра Модининг Қўшма баёноти қабул қилинди. Ташриф доирасида илмий-техник ҳамкорлик, қишлоқ хўжалиги, туризм, ҳарбий таълим, адлия, соғлиқни сақлаш ва тиббиёт фани, фарматсевтика, космосни тинч мақсадларда тадқиқ этиш ва бошқа соҳаларга доир 20 та ҳужжат имзоланди. Шунингдек, Андижон вилояти ва Гужарат штати, Самарқанд шаҳри ва Агра шаҳарлари ўртасида ҳамкорликни ёʻлга қўйиш, эркин фарматсевтика зонасини ташкил этиш тўғрисида битимлар имзоланди. Оммавий ахборот воситалари вакиллари учун ўтказилган брифингда Президент Шавкат Мирзиёев Ўзбекистон Ҳиндистон билан алоқаларга устувор аҳамият қаратиши, амалий руҳда ўтган музокаралар томонларнинг ўзаро ҳамкорликни ривожлантиришдан манфаатдор эканини тасдиқлаганини таъкидлади. Икки мамлакат ўртасидаги товар айирбошлаш ҳажмини 1 миллиард долларга етказишга келишиб олингани қайд этилди.

**Университет янгиликлари**

**“Таъзим сизга, меҳридарё устозлар”**

Жамиятнинг бугуни ва келажаги, унинг маданий-маърифий ва маънавий салоҳияти таълим тизимининг қай даражада ривожланганлиги билан белгиланади. Таълим-тарбия тизимидаги ислохотларнинг муваффақияти кўп жиҳатдан ўқитувчи ва мураббийларга боғлиқ. Шу сабабли мамлакатимизда ўкитувчилар меҳнатини қадрлашга, уларга ҳар жиҳатдан ғамхўрлик кўрсатишга ҳаракат қилинмоқда.  “1-октябрь – Ўқитувчи ва мураббийлар куни” муносабати билан 29 сентябрь 2018 йил куни Фарғона давлат университетида байрам тадбири ўтказилди. Тадбирга меҳнат фахрийлари, фаол профессор-ўқитувчилар, таниқли санъаткорлар ҳамда оммавий ахборот воситалари вакиллари таклиф этилди.

Байрам тадбирини университет ректори, техника фанлари доктори, профессор Равшан Хасанович Максудов кириш сўзи билан очиб, барча жамоа аъзоларини “1-октябрь – ўқитувчи ва мураббийлар куни” билан табриклади. Шундан сўнг бир қатор меҳнат фаҳрийлари, профессор-ўқитувчилар шарафли меҳнатлари учун университет ректорининг фахрий ёрлиқлари ҳамда совғалари билан тақдирландилар. Тақдирланганлар қаторида университет фахрий профессори унвонига сазовор бўлган физика-математика фанлари доктори, профессор А.Ўринов, фахрий доцент унвонига сазовор бўлган филология фанлари доктори, доцент Ҳ.Жўраев, олий ва ўрта махсус таълим вазирлиги фахрий ёрлиғи билан тақдирланган филология фанлари номзоди Г.Мухаммаджонова ҳамда бошқалар бор. Шунингдек, университет номдор стипендиясига сазовор бўлган 6 нафар талабалар ҳам диплом билан тақдирландилар.

Олий ва ўрта махсус таълим вазирлиги топшириғига биноан, “1-октябрь – ўқитувчи ва мураббийлар куни”га бағишлаб ректор кубоги учун профессор-ўқитувчилар ва талабалар ўртасида спортнинг волейбол, футбол, енгил атлетика турларидан мусобақалар ўтказилди. Профессор-ўқитувчилар ўртасида бўлиб ўтган волейбол мусобақаларида жисмоний маданият факультети 1-ўрин, табиий фанлар факультети 2-ўрин, чет тиллар факультети 3-ўринни эгалладилар ҳамда байрам тадбири давомида университет ректори томонидан диплом ҳамда совғалар билан тақдирландилар.

Байрам тадбирига ташриф буюрган санъаткорлар ҳамда Ўзбекистон халқ артисти, профессор С.Маннопов бошчилигидаги университет талабаларидан ташкил этилган ансанбль томонидан ижро этилган куй-қўшиқ ва рақслар барчани хушнуд этди.

“1-октябрь – ўқитувчи ва мураббийлар куни”га бағишланган тадбир барчага кўтаринки кайфият бағишлади.

***«Ахборот соати»ни тайёрлашда қуйидаги ОАВ дан фойдаланилди:***

*1. “Халқ сўзи” газетаси 2018 йил 23 сентябрь-2 октябрь (хс.уз)*

*2. “Фарғона ҳақиқати” газетаси 2018 йил 23 сентябрь-2 октябрь (ҳақиқат.уз)*

*3. кун.уз расмий веб-сайти (23 сентябрь-2 октябрь).*

**Ахборот соати материаллари маънавият ва маърифат бўлимида тайёрланди.**

**ФДУ «Нусха кўпайтириш бўлими» 02.10.2018 йил Буюртма. № \_\_\_\_ адади 350.**